બરાબર સાડા દસમાં દસ મિનિટની વાર હતી અને ગુલાલની ગાડી એની કંપનીનો ગેટ પાર કરીને અંદર પ્રવેશી. ગેટ પર આસોપાલવ અને ફૂલોનાં તોરણ લટકતા હતાં. બંને ગાડીમાંથી ઊતર્યાં. અંદર પ્રવેશતાં જ મલ્હારના પગ થંભી ગયા. દરવાજા સામે જ એક લાંબી પેસેજ હતી. થોડે જ છેટે બે છોકરીઓ હાથમાં કુમકુમ ચોખાની થાળી અને ગુલાબની પાંદડીઓની છાબ લઈને ઊભી હતી. મલ્હારે આશ્ર્ચર્યથી ગુલાલ સામે જોયું. ગુલાલે મીઠું સ્મિત આપ્યું, ‘મિ. મલ્હાર, ફ્રોમ ટુડે યુ આર પાર્ટનર ઓફ સાયબર વર્લ્ડ પ્રા. લિમિટેડ, આવો, તમારું સ્વાગત છે.’